Sa protesta ‘e Leperalzu

Pastore in-d-unu saltu isfundoradu1
est de ogni selvatigu animale
e no pagat afitu né sensale2
né bulletinu at a s'abbigeadu.

Mai at tusu, né multu, né curadu
ca non tenet né mandra, né pasciale
né cuile, puddalzu, né niale
e né cannita, po su tazu aladu.

Est contr'a sos chi catzian a cua
ch'a giobu e canes sas feras abbòldana
a tiralàstigu, amu, òbiga o lua,

ca cust’isbirru ‘e s’ultimu rangu
denuntziat a sos chi no cuncòldana
e l'an pijadu ca fut sempr'isbangu3.

Su trinta 'e Trìulas 1973

1Isfundoradu: senza confini. Territorio di caccia del bracconiere Leperalzu.
2Sensale: affitto che il pastore paga al proprietario del gregge.
3Isbangu: disoccupato volontariamente.